The Studio @ Mount View Lodge | LekkeSlaap
The Studio @ Mount View Lodge: Hooffoto's
Adres: Mount View Lodge, Barrington-weg, Elandskraal, Sedgefield, 6573, Wes-Kaap
The Studio @ Mount View Lodge is 'n ruim, luukse selfsorg-ateljeewoonstel waar troeteldiere welkom is. Dit is ontwerp om by die plattelandse landskap in te pas en is in 'n stil, rustige en veilige omgewing wat aan gaste 'n gehalte-blaaskans bied. Die eenheid spog met 'n uitsig wat oor die plaas tot by die Outeniekwaberge en die Knysnawoud strek en is net 15 minute se ry van Sedgefield met sy winkels, restaurante en strande af. Knysna en Wildernis is net 25 minute se ry al langs die bekende Tuinroete. Die Garden Route Trail Park en Sewe Passe is net 5 minute se ry ver en maak van The Studio die ideale rusplek vir bergfietsryers en natuurliefhebbers.
Die ateljee het 'n oopplan-uitleg en bied 'n ruim, sonnige sitarea, 'n kombuis en 'n eetarea met 'n kaggel en 'n asemrowende uitsig. Die badkamer maak 'n stelling en laat gaste toe om in privaatheid met die natuur te verkeer. Die slaaparea het 'n koninggrootte-bed wat as 2 enkelbeddens opgemaak kan word. Daar is ook 'n gemaklike rusbank waarop 'n derde gaste kan slaap. Die kombuis het 'n gasstoof met 2 plate, 'n mikrogolfoond en 'n yskas. Dit is goed toegerus sodat gaste heerlike maaltye by die eenheid kan voorberei.
Die patio onder 'n pergola bied ook 'n uitsig op die Outeniekwaberge en is ideaal vir skemerkelkies en braai na 'n lang dag vol avonture. Hier kan gaste ook sonbaai en die rus en vrede van die omgewing geniet.
Groot vensters en deure maak oop op 'n groen tuin wat voëltjies, skoenlappers en bye lok. Voerbakkies is op die perseel geplaas om te verseker dat gaste 'n verskeidenheid voëls van naderby kan aanskou en die klein, omheinde grasperk maak die eenheid ook troeteldiervriendelik.
Gaste het toegang tot 'n groentetuin waar hulle seisoenale groente en vrugte kan pluk.
Die gashere woon op die perseel in die hoofhuis en respekteer gaste se privaatheid. Hulle sal egter raad en inligting verskaf oor die omgewing, restaurante, doendinge en besienswaardighede. Die ateljee is omhein en heeltemal privaat. Daar is ook 'n self-inklokstelsel.
'n Bespreking by The Studio @ Mount View Lodge sluit in:
4.8 uit 5van 7 resensies vir The Studio @ Mount View Lodge
Mount View Lodge, Barrington-weg, Elandskraal, Sedgefield, 6573, Wes-Kaap
Gaste dink The Studio @ Mount View Lodge het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAdcj2ai7wamzaqziugkaIPdGxp99eX4vT8cZ5Pbf4Uh30IFJ6uI?w=1440&h=960&fit=crop&auto=format Vanaf R950 per nag (plek vir 3) 7 5 1 5 Mount View Lodge, Barrington Road Elandskraal 6573 Wes-Kaap 086 999 0018 14:00-23:00 10:00 -33.966572586614 22.875297918965